Sigerslevvester kirke

Sigerslevvester kirke ligger i landsbyen Sigerslevvester, ca. 5 km nord for Frederikssund på Sjælland. 

Kirkens apsis, kor og skip er oppført i romansk tid omkring 1250 av kampesten med hjørner av granitt og kritt. Apsis hviler på en skråkantsokkel, mens kor og skip hviler på en rettkantet sokkel. Kirken mangler et egentlig tårn, men har i stedet en lav takrytter. Det manglende tårnet er et usedvanlig trekk for kirkene i Nordsjælland. Våpenhuset og kirkens innbebyggede krysshvelv stammer fra gotisk tid.

 Interiør 
Altertavlen er utført av Hans Bachmand i 1616, med et maleri fra samme tid.

Den romanske granittdøpefonten er av Roskilde-typen.

Kirken har mange kalkmalerier utført i årene 1460–1480 av den såkalte Isefjordsmesteren. Triumfveggen er imidlertid eldre; den antas å være fra ca. 1250–1300.Bolvig, Axel: Danmarks kalkmalerier, Politiken, 2002 Man har valgt å la kalkmaleriene stå som man fant dem, litt svake og fragmentariske, og det kan derfor være vanskelig å oppfatte motivene klart. Men hvis man sammenligner med andre utsmykninger av Isefjordsmesteren kan man dels se motivet som restauratøren har fullført, dels se mesteren eller verkstedets egne grunnriss. Ansiktet til den onde keiseren som befaler at Hippolytos skal slepes til døde bak et par hester, er et eksempel på hvor dyktig Isefjordsmesteren var til å male ansikter. 

Kirken har 80 sitteplasser. Kirkens orgel er laget av orgelbyggeriet Jensen & Thomsen i 1976 og har 7 stemmer.

 Referanser 

Kategori:Kirker i Frederikssund
Kategori:Kirker i Helsingør stift
Kategori:Danske kirker fra 1200-tallet
Kategori:Tidligere katolske kirker i Danmark